Alaquàs instarà al Consell Valencià a declarar Bé d'Interés Cultural el patrimoni documental i audiovisual de RTVV
31/01/2014

# Alaquàs instarà al Consell Valencià a declarar Bé d'Interés Cultural el patrimoni documental i audiovisual de RTVV

*   31/01/2014
*   [Imprimir](#)
*   Compartir
*    https://www.alaquas.org/documento.asp?id\_do=14209

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14209%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20instar%C3%A0%20al%20Consell%20Valenci%C3%A0%20a%20declarar%20B%C3%A9%20d%27Inter%C3%A9s%20Cultural%20el%20patrimoni%20documental%20i%20audiovisual%20de%20RTVV)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14209/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14209/31012014foto_ple_Form_4.jpg)](https://www.alaquas.org/ficheros/documentos/2014/2/14209/31012014foto_ple_Form_10.jpg "<a href='https://www.alaquas.org/ficheros/documentos/2014/2/14209/31012014foto_ple_Form_10.jpg' target=_blank><i class='fa fa-external-link' aria-hidden='true'></i>.Alaquàs instarà al Consell Valencià a declarar Bé d'Interés Cultural el patrimoni documental i audiovisual de RTVV</a>")

Elvira García Campos: "Alaquàs també és part del fons documental de RTVV per haver estat notícia i protagonista en els seus informatius de fets culturals rellevants per al patrimoni i la identitat valenciana"

L’alcaldessa d’Alaquàs, Elvira García Campos, va presentar ahir al Ple de la Corporació Municipal una Moció d’Alcaldia a través de la qual l’Ajuntament d’Alaquàs s’adherirà a la sol·licitud de declaració de Bé d’Interés Cultural (BIC) dels fons audiovisual de RTVV i RTVE-CV plantejada pel Col·legi de Bibliotecaris i Documentalistes de la Comunitat Valenciana (COBDCV) i per l’Associació Ciutadania i Comunicació (ACICOM). Amb aquest acord, Alaquàs demanarà també que s’adopten les mesures necessàries per a protegir i salvaguardar l’arxiu audiovisual. La moció va ser aprovada per unanimitat de tots els grups polítics.

L’alcaldessa d’Alaquàs, Elvira García Campos, ha volgut fer seua la proposta d’aquestes organitzacions valencianes tot i destacant que “Alaquàs també és part del fons documental de RTVV i es mostra en fets com l’organització d’esdeveniments com les Jornades d’Història de l’Horta Sud, on professionals de RTVV van presentar visions en les que es veia aquesta vàlua de l’arxiu i fons documental. I també per haver estat protagonista de diverses notícies aparegudes als informatius de Canal 9 com poden ser entre altres la declaració del Cant de la Carxofa com a Festa d’Interès Turístic Provincial o l’article de Quaderns d’Investigació publicat a l’any 1999 que va ser notícia també a la televisió valenciana”.

La primera edil ha insistit a més en que “tant l’arxiu de RTVV com el de RTVE-CV són parts essencials de la memòria col·lectiva dels valencians, i materials de primer ordre, per al coneixement de la  història contemporània de la Comunitat Valenciana”.  
   
A través d’aquesta moció, l’Ajuntament d’Alaquàs instarà al Consell Valencià a declarar el patrimoni documental i audiovisual de RTVV i RTVE-CV com a Bé d’Interés Cultural (BIC), d’acord amb el previst a l’article 26 de la Llei 4/1998 de Patrimoni Cultural Valencià. Així mateix, Alaquàs demanarà que s’adopten de manera immediata les mesures que siguen necessàries per a protegir i salvaguardar l’arxiu audiovisual de RTVV i RTVE-CV.